A3!

A3! 150x150像素 體裁  戲劇  旗下項目  遊戲 / 漫畫 / 輕小說 /卡通片 遊戲資訊  遊戲類型  演員養成遊戲  兼容機型  iOS  、Android  開發商  LIBER ENTERTAINMENT  發行商 日本：LIBER ENTERTAINMENT<br/ >國際：Cybird Co<br/ >中國大陸：嗶哩嗶哩<br/ >台灣：小萌科技 製作人 沖田多久磨 角色設計  富士原良  腳本  Tom（トム）  媒體式樣  下載  發行日腳  2017年1月27號  下載次數  650万超過  角色配音  有  漫畫資訊  漫畫作者  Yoshimi Muneyama（ムネヤマヨシミ）  出版社  一迅社  出版刊物  コミックZERO-SUM  出版系列  ZERO-SUMコミックス  連載刊號  SPRING：2017年7月號 - 2018年4月號SUMMER：2018年9月號 - 2019年8月號AUTUMN：2019年12月號 - 2020年6月號WINTER：2020年10月號 - 2021年9月號  卷數  共統8卷書  小說資訊  作者  Tom（トム）  插畫家  富士原良  出版社  KADOKAWA  出版系列  ビーズログ文庫アリス（第1部・第2部）單行本（B6判）（第3部）  連載時段  第1部：2018年6月15號 - 2019年6月15號第2部：2020年2月15號 - 2020年10月15號第3部：2022年11月4號  卷數  第1部：共統4卷書第2部：共統4卷書第3部：共統2卷書  卡通資訊  原作  LIBER ENTERTAINMENT  監督  中園真登、篠原啓輔（第12集垃止）迫井政行（第13集朝後）  系列導演  迫井政行（第12話垃止）  腳本統籌  久彌直樹  角色設計  小松真梨子、橋本浩一（第12集垃止）長友望己（第13集朝後）  音樂製作  横山克、橋口佳奈  動畫製作  P.A.WORKS  ×Studio 3Hz  製作工作室  A3! ANIMATION PROJECT  播出電視台  TOKYO MX  咾啥  播出時段  SEASON SPRING & SUMMER：2020年1月14號 - 6月23號SEASON AUTUMN & WINTER：2020年10月13號 - 12月29號  集數  共統24集  
A3!（Act! Addict! Actors!）是一隻 Liber Entertainment 出品个手機遊戲。原生个作品背仔「美少年演員養成遊戲」个名聲，角色設計是富士原良擔當，腳本末撥垃 Tom 編寫，中心故事線統統連帶配音。遊戲裏頂主要是通過排練，拿劇團裏各位演員培養好仔，公開演出好辦成功；也有一眼賺鈔票小遊戲在許，包括在拉整隻遊戲裏向。

 情節 
在拉東京郊區个天鵝絨鎮（びろうど町）墶，一條叫天鵝絨匯（ビロードウェイ）个街路裏，開仔行情行市个戲館在許。一隻老底子介吃香來死个  MANKAI 劇團 ，自家專門个劇院倒還在在許，不過欠脫一千萬塊日幣鈔票，留下來派派只有一個成員，一副要死勿死个光景。 立花泉 是MANKAI戲劇團个創立人——立花幸夫个囡兒，伊為仔尋伊拉爺个辰光尋發尋發，尋覓到 MANKAI 劇團箇墶塊來；那末伊做起總監總經理來，擔起仔重建箇劇團个責任。阿泉一面親手在拉對付流氓幫子討債鬼个同時，也拿眼門前搿隻坍脫快个劇團，慢慢叫个緝理經營起來了……

 角色 
下頭會得列明所有遊戲裏个配音演員搭仔舞台劇版本个演員——名字空脫个，說明無沒啥人專門來演搿隻角色。

 MANKAI 劇團 
也翻譯成「滿開劇團」。是主角拉爺个立花幸夫登在1991年箇搶創立个戲劇團。自家有得專門個演出劇院咾宿舍，演員各人統統登在裏向做事體。內部還分出來四個小劇社，大家分別謳做春夏秋冬四組人。

 春組 
招牌傳統童話幻想風格个一幫子演員。

 佐久間咲也（さくま さくや / Sakuma Sakuya）
 配音：酒井廣大 / 演員：横田龍儀
 人長：167公分 / 生日：3月9號 / 血型：O型 / 歲數：17歳→18歳→19歳 / 象徵花：櫻花
 初起頭在讀花咲學園高中三年級，後首來做成功自由工作者。是春組裏个拿摩溫，一頭胭脂紅顏色个頭髮。
 人住在101宿舍。歡喜演戲是從小辰光一腳到現在，頭一個一腳蹱進 MANKAI 新劇團裏个社員。做起事體來是認真道地又着力來勿得了，春組裏演戲頂頂推扳个末倒還是伊。但是，伊憑仔自家一門心思个勁道咾熱情，一時頭裏窮快就進步勿勿少。過去登在一隻複雜个家庭環境裏向生養長大。
 伊个綽號有得像阿幸幫伊起个叫「百份之一百小太陽」（元気100パーセント）。一成也會得喊伊叫「咲咲」（サクサク）。
 有隻愛好是伊有常時歡喜登在河浜旁邊，練習自家歡喜个戲裏个台詞。頂歡喜吃个物事是那不勒斯式意大利麵。頂頂覅吃个是芹菜。
 碓冰真澄（うすい ますみ / Usui Masumi）
 配音：白井悠介 / 演員：牧島輝→高橋怜也（2021年12月朝後）
 人長：175公分 / 生日：3月30號 / 血型：B型 / 歲數：16歳→17歳→18歳 / 象徵花：犁頭草（東北堇菜花）
 一開始從讀花咲学園高中2年級升到3年級，後首來去仔芙蓉大学讀大學第一年1年級。黑顏色頭髮染了隻咖啡色挑染。頭頂心一根笨毛直直立在許。
 看上去頭子活絡，一副冷靜來死好像樣樣物事好擺平个聰明人樣子，只有合作勿大肯交別人合作。
 人住在102宿舍。一日天齊巧在街丄瞄着一眼主角个樣子，一見鍾情在許末就馬上進仔團裏。一心一意个對主角人物吃也吃煞，不過對其他个啥人儕有眼勿大關心搿種介意思。爺孃常樁國外出差兩邊在拉跑咾，進宿舍裏住之前是對伊俉娘頂親頂熱絡。有常時阿幸會得喊伊叫「喪心病跟蹤狂」（サイコストーカー），一成也有得叫伊「真真」（まっすー）个辰光。
 愛好有得像專心對後搖滾咾前衛搖滾來做音樂鑑賞。頂歡喜吃个物事是越南膾卷。頂頂覅吃个是。
 皆木綴（みなぎ つづる / Minagi Tsuzuru）
 配音：西山宏太朗 / 演員：前川優希
 人長：180cm / 生日：4月9號 / 血型：A型 / 歲數：18歳→19歳→20歳 / 象徵花：黃花郎（蒲公英）
 在葉星大學一年級讀到三年級。頭髮是種蠻淡个咖啡色，頭頂丄也有點顏色比較深个地方。
 人住在102宿舍。本生是為仔想擔任寫腳本來參加劇團个末，進來之後確確實實兼任做成功劇作家。伊拉一家門十兄弟淘裏伊是排第三个阿哥，為仔補貼家用，常樁要外頭去尋零碎生活做，自家愛好咾啥個也搞來交搿方面有眼搭界。因為伊老早登在屋裏也經常做家務事體个，所以是伊交臣咾主監督（主角）幾個一淘負責吃飯開夥倉。
 老實人。本份人。經常撥一點性格更加明顯个劇團成員鈍孛相。伊一開始交一隻寢室裏个真澄倒常常在許鬧矛盾，還是後來伊腳本寫來忒拚命仔要厥倒个辰光，受到真澄照顧伊，乃末兩家頭再更加要好起來。
 綴登在高中裏向交一成是後輩前輩關係咾，習慣性用姓氏稱呼伊。
 幸幫伊取个綽號叫「村民C」（村人C）。一成喊伊叫「綴綴子」（つづるん）。
 頂歡喜吃个物事是炒麵。覅吃个物事無啥啥。
 茅崎至（ちがさき いたる / Chigasaki Itaru）
 配音：淺沼晉太郎 / 演員：立石俊樹
 人長：178公分 / 生日：4月24號 / 血型：AB型 / 歲數：23歳→24歳→25歳 / 象徵花：非洲菊
 有點像金黃色一能个淺咖啡色頭髮，有眼像王子紳士个形象。
 人住在103宿舍。雖則伊登在高級公司工作，一看上去撥人个印象好像也蠻會得幫人打交道一樣个，實際丄是一個專門伏小房間个的的呱呱个宅男，多數薪水也儕是拿得去遊戲裏課金充鈔票。只不過因為搿人蠻會得看場面做事體个，對陌生人咾同事咾一種外頭人儕沒穿幫過。自家起了隻網名「志子」來網丄在拉遊戲直播。
 是借手上前。
 幸幫伊取个綽號是「大興上流人」（インチキエリート）。一成是喊伊「阿志頭」（いたるん）。
 愛好是網丄打遊戲、手機打遊戲、電腦打遊戲。頂歡喜吃个物事是外賣披薩。頂頂覅吃个是青魚子乾。
有一個大阿姐。進高中前頭撥伊勸拉改造型咾，拿阿姐寫个人物設定全部記牢了。為此伊後首來練成功迭種介撳開關一能翻面孔个本事。

 參考資料 
Category:2017年电子游戏